আর একটি ঘটনার জেরে দেবারতি চৌধুরী এখন একটি সংবাদ। এই রাজ্যের সরকারি ভাবে স্বীকৃত ‌মাল্টিপল ডিসএবিলিটির প্রথম সার্টিফিকেটটি পেয়েছেন দেবারতি। প্রতিবন্ধীদের নিয়ে কাজ করেন ইতিমধ্যেই এমন স্বেচ্ছাসেবী সংগঠনগুলির তরফে অভিযোগ তোলা হয়েছে, এই রাজ্যের ডাক্তারবাবুরা প্রতিবন্ধী সার্টিফিকেটে মাল্টিপল ডিসএবেলিটির উল্লেখ করছেন না। অথচ, এই রাজ্যেও বহু ছেলেমেয়ে মাল্টিপল ডিসএবেলিটির শিকার। সরকারি হাসপাতালের ডাক্তারবাবুরা চোখ ও কান দুটি ক্ষেত্রেই প্রতিবন্ধকতা থাকলে একটির বেশি সার্টিফিকেটে উল্লেখ করতে চান না। তবে দেশের অন্যান্য রাজ্য মাল্টিপল ডিসএবেলিটি সার্টিফিকেট ইস্যু করার ক্ষেত্রে তেমন কোনও বাধা নেই।